Mazanko (Simferopola distrikto)

Mazanko (, , ; antaŭe konata kiel Sankt-Peterburgskije Mazanki) estas vilaĝo en la Mazanka komunumo de la Simferopola distrikto (Aŭtonoma Respubliko Krimeo). Laŭ la censo de la jaro 2001 en la vilaĝo loĝis 2617 homoj.

 Geografio 
La vilaĝo situas en la orienta parto de la Simferopola distrikto en la valo de la rivero Beŝtereko ĉirkaŭ 6 kilometrojn for de Simferopolo. La plej proksimaj loĝlokoj estas la vilaĝoj Krasnovko (situanta ĉirkaŭ 1 kilometron sude) kaj Donsko (situanta ĉirkaŭ 2 kilometrojn norde). Ĉirkaŭ 2 kilometrojn norde de la vilaĝo pasas la aŭtoŝoseo Simferopolo-Teodozio-Kerĉo.

 Historio 
La vilaĝo estis fondita en la jaro 1784 kiel la unua rusa vilaĝo en Krimeo; ĝiaj unuaj loĝantoj estis 12 eksaj soldatoj de la Jekaterinoslavskij kaj Fanagorijskij taĉmentoj (kiuj partoprenis la militajn eventojn, akompanantajn la anekson de Krimeo fare de la Rusia Imperio). Iliaj ontaj edzinoj laŭ la speciala ukazo de imperiestrino Katerina la Dua estis alveturigitaj el la Poltava regiono. La nomo de la vilaĝo venas de la rusa vorto mazanka, per kiu oni nomas specialan dom-tipon, kies muroj estas aparte ŝmirataj per argilo.

En la jaro 1796 la vilaĝo estis loĝata jam de 126 homoj. Dum la 19a jarcento la vilaĝo stabile kreskis.

Ekde la jaro 1923 la vilaĝo estas administra centro de la samnoma komunumo.

 Dinamiko de la loĝantaro 
 1796 — 126 homoj (ĉiuj — rusoj)
 1805 — 105 homoj
 1864 — 204 homoj
 1887 — 915 homoj
 1897 — 1151 homoj (el ili 1137 rusoj)
 1926 — 1379 homoj (el ili 1346 rusoj, 18 ukrainoj)
 1939 — 738 homoj
 1989 — 2295 homoj
 2001 — 2617 homoj

maldekstra|eta|Оrtodoksa preĝejo de Sankta Nikolao, 1830

 Nuntempo 
Laŭ la rezultoj de la tutukrainia censo de la jaro 2001 en la vilaĝo loĝis 2617 homoj (la pli ĝisdataj pritaksoj de la jaro 2009 mencias 2562 loĝantojn). La areo de la vilaĝo estas 394,2 hektaroj, la kvanto de kortoj estas 1454.

La ĉefa ekonomia branĉo de la vilaĝo estas agrikulturo. Per la busa transporto la vilaĝo estas ligita al Simferopolo kaj al la apudaj vilaĝoj. En la vilaĝo estas mezlernejo kaj kultur-domo. Krome, en Mazanko situas fama inter religiuloj ortodoksa preĝejo de Sankta Nikolao, finkonstruita en la 1890-aj jaroj.

Apud Mazanko troviĝas bone esplorita setlejo de paleolitikaj homoj (la t. n. «Lupa groto»), kiu, tamen, nun estas tute ne prizorgata.

 Referencoj 

 Ligiloj 



Kategorio:Vilaĝoj de Krimeo
Kategorio:Loĝlokoj de la Simferopola distrikto